section_heading: Povijest
paragraph_text: Pokrenut je 1995. godine. Već sljedeće godine doživio je puno priznanje javnosti. Cro Patria se održava svake godine u obliku festivala, a producira se u formi natjecanja. Organizira ga Glazbena mladež Split, a financijski podupiru Grad Split, Županija splitsko-dalmatinska i Ministarstvo kulture RH. Jedinstven je projekt gledano u svjetskim mjerilima. Festival promiče zborsko pjevanje i suvremeno zborsko stvarateljstvo. Sudjeluju zborovi, skladatelji, pjesnici, članovi ocjenjivačkih sudova iz Hrvatske i inozemtva. Iz inozemstva su sudionici bili iz Ujedinjenog kraljevstva, SAD-a, Armenije, Australije, Španjolske, Švedske, Filipina, Belgije, Norveške, Poljske, Italije, Slovenije, Bosne i Hercegovine, Makedonije, Srbije i dr.